Magyar Környezeti Nevelési Egyesület

Tartalmi beszámoló – 2018-es év

**1. Nyilvános összejövetelek**

1.1. Közgyűlések
Az évi rendes közgyűlést 2018. április 28. 10 órára hívtuk össze. A kevés résztvevő miatt újra össze kellett hívni. A megismételt közgyűlésre negyedórával az első időpont után került sor, a részvevők száma 22fő volt.
A közgyűlés néhány kérdés és kiegészítés után elfogadta az előző évi beszámolókat.
Átadtuk a Puli díjakat. Hársas Oszkárné Örökös Puli, Trescsik Angéla Fehér Puli, Bátyi-Földesi Dóra Szürke Puli, Mondok Zsuzsa Fekete Puli, Neumayer Éva Fekete Puli Díjat kapott.
Az éves munkaterv és az ahhoz kapcsolódó költségterv megbeszélésekor, valamint SzMSz-szel kapcsolatban élénk vita alakult ki. Ez utóbbinak elfogadását a közgyűlés az OT idejére tette át. A tagság prioritási sorrendet alakított ki, amelynek során előkerültek olyan feladatok, amelyek megvalósítása akár tartalékaink felhasználásával is fontos. Ilyen például a honlap frissítése és az adatvédelmi előírásoknak való megfelelés. A tagság végül elfogadta a munka- és költségtervezetet.
A nap szakmai programmal folytatódott. Bakó Botond „A fenntartható természetvédelem a társadalmi mozgósítás tükrében” című előadását hallgattuk meg.

Az új SzMSz megvitatására és elfogadására 2017. szeptember 15-én az Országos (Szakmai) Találkozó második napján tartottunk közgyűlést.

1.2. Elnökségi ülések
Az elmúlt években havonta egyszer tartottunk elnökségi ülést. Az év programjainak tervezése céljából január 28.-án kihelyezett, egész napos ülést tartottunk
Lásd még az Elnökségi beszámolót!

1.3. Választmányi ülések
(Lásd Választmányi beszámoló!)

1.4. Országos Szakmai Találkozó
Projektvezető: Kun Margit

Helyi szervező: Gulyás Sándorné

A XXVI. Országos Szakmai Találkozónkat Jászberényben tartottuk 2018. szeptember 14-16-én. Házigazdánk és a helyi program szervezője Gulyás Sándorné Kati volt. A koordinációs munkát az elnökség részéről Kun Margit végezte.
A program péntek délután a Eszterházy Károly Egyetem Jászberényi Campus-án kezdődött.
A résztvevőket a helyi önkormányzat képviseletében Szatmári Antalné társadalmi megbízatású alpolgármester köszöntötte, majd átadta a város ajándékait. Ezt követte az elnöki köszöntő, amelyhez kapcsolódott a Pedagógiai Oktatási Központok tanévnyitó rendezvényein miniszteri elismerő oklevelet kapott tagtársaink köszöntése.
Az örömteli vendégfogadás és köszöntés után látogatást tettünk házigazdánk iskolájában (Szent István Körúti Egységes Gyógypedagógiai Intézet). Ahol az iskolakert program keretében az új magaságyások átadásán vettünk részt, majd végig sétáltuk a Ligetes Tanösvényt. A vacsora előtt színes néptánc bemutatóval kedveskedtek nekünk.
A második nap délelőttjén taggyűlést tartottunk, amelyen megvitatásra és később elfogadásra került az új SzMSz. Huszár Zsuzsa tartott rövid beszámolót a tagi kérdőívek értékelésének eredményeiről.
Délután egy játékos vetélkedő keretében ismerkedtünk meg a Jászberényi Állat- és Növénykerttel és az ott folyó környezeti nevelési munkával. Ezután látogatást tettünk a Farmosi Természetvédelmi Oktatóközpontban és sétáltunk egy rövidet a madárvárta környékén a Hajta-mocsárban.
Az estét hangulatos bográcsos vacsorával zártuk egy tanyán.
Vasárnap délelőtt a város nevezetességeivel ismerkedtünk, nagyon érdekes tárlatvezetéssel megnéztük a Jász Múzeumot.
Az Országos Szakmai Találkozón harmincan vettünk részt.

1.5. Ökoestek

A Magyarországi Református Egyház Ökogyülekezeti Mozgalma és Egyesületünk közös szervezésben Victor András tartott két előadást (2018. május 16. „Mit tehet egy diák a fenntarthatóságért”, május 23. „Egyenlőség és egyenlőtlenség a világban”, Résztvevők összesen: ~40 fő

**2. A helyi csoportok programjai**

2.1. Baranya megyei csoport
Vezetője: Adorján Rita

Az NKNSA műhelymunkát 2018. január 19-én Pécsett rendeztük. Az összejövetelnek a pécsi Civil Közösségek Háza adott otthont. A szervezésért Adorján Rita, az MKNE helyi csoportjának vezetője, a Mecsekerdő környezeti nevelője felelt, a tartalmi tervezésért és a műhelyen szerzett eredményekért Könczey Réka.
A műhelymunkán a pécsieken kívül Baranya megyéből is többen aktívan részt vettek. A résztvevők száma 19 fő volt. (lásd még 4.1.5.)
A csoport a Zöld Forrás által támogatott projektben „Környezeti nevelési módszerek a terepen és a teremben” címmel szervezett műhelymunkát. A résztvevők egy bevezető előadás után terepen ismerkedtek meg a táplálékként szolgáló növényekkel. Ez követően a tanteremben darázs-garázst készítettek, termésekből rovarokat, képeket és méhviaszból gyertyákat alkottak. A kézműveskedés mellett lehetőség nyílt versrészletek, cikkek környezetvédelmi szempontú értelmezésére is. A műhelymunka szakértői Adorján Rita, Németh Ibolya, Scheitler Adrienn, Huszár Zsuzsanna voltak. A foglalkozásokon 42 fő vett részt.
A Németh Ibolyáék Cserkúton a Mecsek Zöldút Egyesülettel tovább zöldítették magukat és a környékbelieket. 2018. júliusában már 6. alkalommal rendezték meg a Porcsin Pikniket.
A Gyeregyalog.hu Egyesülettel ökoturisztikai minősítéseket csináltak.
Csoportunk 2018. szeptember 21.-22.-én önálló standdal képviselte az egyesületet a 2. Pécsi Tanuló Fesztiválon.
Segítettük az Akadálymentes Turizmus Nap szervezését és lebonyolítását.
Több programot tartottunk az Erdők Hete Rendezvénysorozat (október 1–7.) résztvevőinek.
November 24.-én megrendeztük a már hagyományos karácsonyváró családi kézműves napunkat.
A régiós környezeti nevelési programokról folyamatosan értesítettük, értesítjük a Baranyai Csoport tagjait.

2.2. Debreceni Szellőrózsák
Vezetője: Csapóné Tábori Hajnalka

Még két aktív tagunk van, a többiek valamennyien nyugdíjasok. Szeptember 1-jén ünnepeltük a Szellőrózsák helyi csoport 20 éves évfordulóját! Nincs állandó helyünk, ahol rendszeresen találkozhatnánk. Így azt a megoldást választottuk, hogy vagy közösen kirándulunk, vagy valamelyikünk kertjében, tanyáján találkozhatunk, esetleg egy múzeumi vagy egy könyvtári rendezvényen. Legutóbb pl. a 22 hajdúhadházi Káposztás (torzsás) Napok vasárnapi rendezvényein találkoztunk.

2.3. Hódmezővásárhely: Zöld Kapocs
Vezetője: Walterné Böngyik Terézia
A csoport 2018-as működéséről nem értesültünk.

2.4. Zala megyei csoport
Vezetője: Benedek Miklós
A csoport aktivitásáról nem kaptunk híreket, de a csoport vezetője, Benedek Miklós megye szerte tartott előadásokat és mint Nagykanizsa Megyei Jogú Város Polgármesterének tanácsadója, környezeti nevelési és az ezzel kapcsolatos klímavédelmi, fentarthatósági feladatokat végzett.

**3. Szakmai csoportok programjai**

3.1. Múzeumi csoport
2018-ben a csoport nem működött.

3.2. Vegy-Tan csoport
2018-ben a csoport nem működött.

3.3. ZölDÖK ifjúsági csoport
Mentor: Darvas Kata

3.3.1. Zöld Zugoly a Művészetek Völgyében
(Lásd 4.1.1.)

3.4. Teremtésvédelmi Nevelés
Csoport Vezetője: Victor András
2018-ban sajnos nem volt összejövetele a csoportnak. Hivatalos (vagyis a csoport nevében megrendezett) programja sem volt, azonban Victor András két alkalommal tartott fenntarthatósággal kapcsolatos előadást. (Lásd 1.5.)

**4. Szakmai tevékenységek: projektek, programok**

**4.1. Saját hazai projektek, programok
A) 2018-ban megvalósított, befejeződött**

4.1.1. Művészetek Völgye - Kapolcs, Faluház - Zöld Zugoly 10.
Projektgazda: Művészetek Völgye
Támogató: Agrárminisztérium, Magnet Bank KAP
A projekt időtartama: 2018. júl. 20. – 27.
Projektvezető: Falus Alexandra
Csapattagok: Grossmann Erika, Szilágyi Dániel, Osvárt Réka, Horváth Dávid, Hortobágyi Júlia, Tegzes Mária, Klucsik Krisztián,Moravecz Martina, Darvas Kata, Hársas Éva, Saly Erika, Vásárhelyi Tamás, Victor András
Egyesületünk 10. alkalommal vett részt szemléletformáló előadásokkal és foglalkozásokkal valamint a Fair Trade kávézó müködtetésével a rendezvényen. A már hagyományosnak mondható programok, mint a Ökojátszóház, a Zöld Labor, a Csináld magad, Victor András gyógynövénysétái, mellett aktuális problémákat boncolgató előadások hangoztak el (Hőszigetek-zöld szigetek, Beporzók, Gyógynövények, stb). Volt még buborékfújás, parafadugógból figura készítés.
A tíz nap alatt programjainkon közel 4000 látogató vett részt.

4.1.2. DeziCam fejlesztés – Invitech InnoMax Díj
Projektgazda: Kecskés Ferenc, MKNE

Támogató: Invitech Solutions Zrt.
A projekt időtartama: 2018. március – november

Projektvezető: Kecskés Ferenc

Csapattagok: Kecskés András Ferenc és 70 tesztelést végző közösségi szolgálatos középiskolás
A projekt során egy olyan mobil alkalmazást fejlesztettünk, amely újonnan elkészített vagy galériából kiválasztott fotón az általunk kijelölt szín borítási százalékát méri. Egy erdő lombkoronájáról készült kép alapján megadja a lombkorona borítási értékét. Ennek ismeretében becslést ad egy 45 éves erdő 100m2-re jutó fotoszintetikus oxigéntermelés és megkötött széndioxid mennyiségére, valamint arra, hogy egy ilyen erdőből hány négyzetméter elégíti ki egy ember légzési gáz igényét.
Ha ismerjük a vizsgált terület fáit és megadjuk azok faji hovatartozását, valamint a mellmagassági kerületét, akkor az alkalmazás kiírja az fák életkorát és a fajok, illetve az életkor figyelembevételével végzi el a becslést. Eredményként kiírja az erdő adott részletének átlag életkorát, a termelt oxigént, a megkötött széndioxidot és az egy ember oxigénszükségletét adó erdőterület nagyságát.
Az applikáció lehetőséget ad a mérési helyszín koordinátáinak rögzítésére is (ha a telefon rendelkezik GPS-vel). A mérési adatok archiválhatók, később visszakereshetők.

4.1.3. Zöld Forrás- „Fenntarthatóságra nevelünk!-a 25 éves Magyar Környezeti Nevelési Egyesület a Fenntartható Fejlődési Célok megvalósításáért” PTKF/605/2017
Projektgazda: MKNE
Támogató: Földművelésügyi Minisztérium
A projekt időtartama: 2017. április 22.- 2018. május 31.
Projektvezető: Valenta Ferencné
Csapattagok: Hársas Oszkárné és a helyi foglalkozások vezetői
A projekt keretében 2018.-ban hat program valósult meg: öt műhelymunka és egy előadás.
*Szeged: ,,Öröm és bánat térkép készítése az iskola terein belül”* 2018. március 23., 4 órás műhely
A Szegedi Dózsa György Általános Iskolában műhelymunkán találkoztak a szegedi pedagógusok. A négy órás foglalkozás a fenntarthatóság pedagógiájának szellemében módszertani segítséget nyújtott az intézmények belső és külső környezetének feltérképezésére, öröm és bánat foltjainak felkutatására. A műhely során a pedagógusok ötleteteket gyűjtöttek a bánatot okozó tényezők megszüntetésére, az örömöt adók megtartására, gyarapítására. Mivel a módszer kipróbálása a Dózsa iskola tantermeiben, tanári szobájában történt, a vendéglátóknak érdekes és hasznos volt a kívülállók véleménye és tanácsa. A műhelymunka tapasztalatai egy nevelőtestületi értekezleten kerültek bemutatásra. Az iskola teljes feltérképezését a diákok bevonásával tervezzük.
A műhelymunkát Iván Zsuzsanna szervezte. Jelen volt: 20 fő.
*Kismaros, Börzsöny: ,,Otthon az erdőben”* 2018.03.29. és 2018.04.06., 15 órás műhely
Az első napon a résztvevők az elméleti felkészítés után két csoportban öröm-bánat térképet készítettek a Kismagos oktatóközpont udvarán. A délután a közeli forrásnál tavaszi jelek keresésével, hangyaösvény kijelölésével, érzékenyítő játékokkal telt. A második

napon komplex terepgyakorlatra mentek a részvevők és kipróbálták a természetességmérőt. A délutánt a tanultakat átgondolásával, a projekttervezés elméleti algoritmusának ismétlésével, témahét vagy projektterv készítésével, valamint kiadványok, honlapok és letölthető anyagokajánlásával telt.

Szakértők: Halácsy Ágnes, Neumayer Éva. Jelen volt: 11 fő
*Pécs, Baranyai csoport: ,,Környezeti nevelési módszerek a terepen és a teremben”*
A műhelymunka szakértői Adorján Rita, Németh Ibolya, Scheitler Adrienn, Huszár Zsuzsanna voltak. A foglalkozásokon 42 fő vett részt. (Lásd 2.1.)

*Budapest, Homoktövis Általános Iskola: ,,Komplex tanulásszervezés a gyakorlatban”*2018. 03.19. , 6 órás műhely.

A nevelőtestületnek szóló képzést Saly Erika és Victor András szakértők tartották.
A csoportmunkák témái:
1.A tantárgyi tanulás előnyei, hátrányai (egyeztetés: 3 legfontosabb előny, hátrány kiemelése, konklúzió).
2. Egyénileg gyűjtött pozitív és negatív tapasztalati tanulásra írt példák különválogatása, rendezése csoportonként.
3. Projekt; kutatás-alapú tanulás; témanap, témahét; erdei iskola (fogalmak értelmezése/prezentáció készítése, gyakorlati példák gyűjtése. Bemutatás csoportonként max. 3 percben, majd szakértői összegzés.
4. Valós iskolai projekt, témanap, kutatás alapú tanulás, erdei iskola tervezése sablonok, minták segítségével, majd rövid bemutatásuk.
Jelen volt: 47 fő
*Győr: ,,Tavaszi praktikák a kiskertben és a konyhában, a fenntarthatóság jegyében”* 2018.03.28., 4 órás műhely.
A műhely programja a húsvéti ünnepkörhöz és a tavaszhoz kapcsolódott. A foglalkozás részvevői a gyakorló iskola tanulói mellett önkéntesek és egyetemi oktatók voltak. A négy feladat megoldása csoportokban történt

A feladatok a következők voltak:
1. Szemét? Hulladék? Különböző hulladékok csoportosítása.
2. Veteményezés, komposztálás, természetvédelem a kertben. Gyakorolták a szerszámhasználatot, a veteményezés módját, a darázsgarázs és komposztáló hasznáról kaptak információt.
3. Az ünnep hagyományainak eredete – ,,berzselt” tojás készítése.
4. Húsvéti zöldséges ételkompozíciók készítése. A húsvéti tálak értékelésénél szempont volt a kevés hulladék és a megfelelő anyagfelhasználás.

A műhelymunka szakértői: dr. Halbritter András, dr. Lanczendorfer Zsuzsanna.
Jelen volt: 71 fő
*Budapest, az MKNE közgyűlését követő szakmai program: „Fenntartható természetvédelem a társadalmi mozgósítás tükrében”* 2018. április 28. előadás és beszélgetés
Bakó Botond a „Vadonleső” önkéntes civil szervezet tagja tarott előadást a honlapjukról, a társadalmi szintű florisztikai és faunisztikai adatgyűjtés lehetőségéről, módszeréről.

4.1.4. Újbudai séták 3.

Projektgazda: Victor András, MKNE
Támogató: Újbuda Önkormányzata
A projekt időtartama: 2017. szeptember- 2018. május
Projektvezető: Victor András
Csapattagok: Kun Lászlóné és az egye s séták vezető. helyi foglalkozások vezetői.
A 2017.-ben elkezdődött 7 sétát tartalmazó programból 5 estt 2018.-ra.
2018. febr. 24.: Gellért-fürdő.
Sok jelentkezőt kénytelenek voltunk visszautasítani, így is dupla csoportot indítottunk. Amíg az egyik csoport a vendégeknek nyitott, felszíni részeket látogatta végig, addig a másik a föld-alatti világot nézte meg, az alagutakat, a kutakat, barlangokat, járatokat. Utána cserélt a két csapat. A szakmai vezetést a fürdő szolgáltatta.
2018. márc. 24.: Gellért-hegy.
A séta során a résztvevők elsősorban a hegy dél-keleti részének járták be. A programot interaktív feladatlapok kitöltése színesítette. A sétát Victor András
2018. ápr. 14.: Budai Sas-hegy Természetvédelmi Terület.

Erre a helyszínre is dupla csoportot szerveztünk. A résztvevők egyik fele a bemutatóközpont interaktív kiállításával ismerkedett, másik fele pedig körbejárta a tanösvényt. Utána cseréltek. A szervezési lebonyolításban segítségemre volt Kun Lászlóné. A szakvezetést a Duna -Ipoly nemzeti Park munkatársai biztosították.
2018. máj. 26.: Budai Arborétum.
Interaktív feladatlapokkal gazdagított programon vettek részt az érdeklődők. A vezetésben helyi munkatársak és Victor András vett részt.

4.1.5.Szakmai konferenciát előkészítő műhelyek megvalósítása:

Támogató: Nemzeti Kulturális Alap

3 db műhely 2018-ban

Projekt vezető: Saly Erika

2017.06.09-2018.02.17.

Résztvevők és számuk: közel 100 fő
A projekt célja: A Nemzeti Környezeti Nevelési Stratégia frissítése, a 4. megújított változat elkészítése.
Pécs, 2018. jan. 19.-én
Helyi szervező: Adorján Rita
Műhelyvezető: Könczey Réka (TB-tag)
Segítők: Ádám Bence, Pallos-Rózsa Anita
A műhelymunkának a pécsi Civil Közösségek Háza adott helyet. A munka során mind tartalmi, mind formai kérdéseket érintő vélemények hangoztak el. Javasolták, hogy a Startégiára épülve ki kell alakítani helyi programokat is. A munka során elkészült egy csaknem teljes leltár a Pécs környéki környezeti nevelésről. A résztvevők létszáma 19 fő volt.
Szeged, 2018. febr. 2.
Helyi szervező: Iván Zsuzsanna
Műhelyvezető: Saly Erika (TB-tag)
Segítők: Könczey Réka (TB-tag), Dosek Ágoston (Testnevelési Egyetem)
A műhely a Szegedi Dózsa György Általános Iskolában, egy sportiskola tantermében került megrendezésre. Résztvevők száma: 24 fő.
A résztvevők többféle területről érkeztek (pl. iskolákból, egyetemről, helyi civil szervezetektől, nemzeti parktól, sportkörtől). A műhely során élénk munka folyt, sokféle javaslat született. A szegedi, különböző sportköröket képviselők is hasznosnak találták a műhelyt, tanulták a „környezeti nevelést”. A helyi környezeti nevelésnek is jót tett, hogy együtt volt többféle szervezet képviselője, találkoztak, gondolatokat cseréltek, bízunk abban, hogy lesz folytatás.
Jászberény, 2018. febr. 9.
Helyi szervező: Gulyás Sándorné
Műhelyvezető: Victor András (TB-tag)
Segítő: Saly Erika (TB-tag)
A rendezvényre a Szent István Körúti Egységes Gyógypedagógiai Intézetben került sor.
A műhelyen 18 fő vett részt: óvónők, tanárok, felsőoktatási dolgozók, önkormányzati képviselő, polgármesteri hivatali dolgozó, civil szervezetek aktivistái, érdeklődő szülő stb.
„A találkozó kiemelt szempontja érthetően az „SNI” volt, ideértve a témakör általános pedagógiai kérdéseinek jobb megértését, s azt is, hogy hol és hogyan kellene megjeleníteni ezt a problémát az új Stratégiában. Szemléletileg nagyon fontos és meghatározó volt annak felismerése és megfogalmazása, hogy végső soron minden ember „sajátos nevelési igényű”; SNI-snek csak azokat nevezzük, akik a nagy átlagnál fokozottabban térnek el egyfajta képzeletbeli standardtól.” (Kör április).
2018.-ban még fontos feladatunk volt, hogy forrást teremtsünk a szerzők, lektorok, jó gyakorlat írók felkészítő, közös nyelvet kialakító műhelykonferenciájára, és a kéziratot tárgyaló konferencia előkészületeire.

**B) Futó (2019-ra áthúzódó) projektek**

4.1.5. Nemzeti Környezeti Nevelési Stratégia megújítása (NKNSA), a továbbiakban NKNSA
Projektgazda: MKNE
Támogató/forrás biztosítója:, .Agrárminisztérium
Projekt időtartama: 2018.11.01. – 2018. december (folytatódik: 2019. májusig)
Projektvezető/témavezető: Könczey Réka
Csapattagok: TB-tagok: Könczey Réka, Vásárhelyi Judit, Vásárhelyi Tamás, Victor András, Saly Erika, valamint a helyi csoportok és műhelyszervezők

4.1.6. Újbudai séták 4.
Projektgazda: Victor András, MKNE
Támogató: Újbuda Önkormányzata
A projekt időtartama: 2018. szeptember- 2019. május
Projektvezető: Victor András
Segítők: Juhász nagy Ágnes, Tenk András, Oswald Gábor, Berezvay Zoltán
Az immár 4. alkalommal megszervezésre került program azt elmúlt évekhez hasonlóan 7 sétából áll. Ebből kettő zajlott le 2018. őszén.
2018. szeptember 15.: Újbuda értékei a Gellért tértől a Móricz Zsigmond körtérig
2018. október 6.: Kamaraerdei tanösvény
A sétákon alkalmanként közel 20 fő vett részt

4.1.7. Természetfürkészet a Tétényi-fennsíkon
Projektgazda: Victor András, MKNE
Támogató: Budafok-Tétény Önkormányzata
Helyszín: Budafok, Tétényi-fennsík
Projektvezető: Victor András
Csapattagok: Gergely Attila, Mester Andrea, Saly Erika, Végvári Ágnes, Schmeider Zoltán
A projekt időtartama: 2018. - 2019.
A 2018-as évben a 2019. tavaszán kezdődő képzés előkészítése zajlott.

**4.2. Szakmai együttműködés mások hazai projektjeiben, programjaiban**

**A) 2018-ban megvalósított, befejeződött**
4.2.1. Zöld OT 2018.04.12-15. Kalotaszentkirály, Zentelke
Az Erdélyben megrendezett Zöld OT-n egyesületünkből Vásárhelyi Judit, Vásárhelyi Tamás, Neumayer Éva, Tóthné Timár-Geng Csilla és Hársas Éva vett részt. Judit és Tamás egy külön szekcióban mutatta be az NKNS megújítása érdekében folyó munkát.

4.2.2. Föld Napja program a Budapesti Művelődési Központban
A BKM-mel kötött együttműködés keretében április 19.- én Kecskés Ferenc egyik tanítványával, Huszti Erikkel tartott közös előadást a biodiverzitásról és megőrzésének lehetőségeiről. Április 24.-én a Teleki Blanka Általános Iskolában is elhangzott egy előadás.

4.2.3. Herman Ottó Vándortanösvény
A Tanösvény egy hetet töltött Erdélyben, Nagybányán a Magyar Napok, Főtér Fesztiválon.

4.2.5. Föld Napja az Állat- és Növénykertben
Projektgazda: Fővárosi Állat- és Növénykert
Támogató/forrás biztosítója: önerő
Projekt időtartama: 2018. ápr.. 20.-22.
Projektvezető: Sztridáné Kurucz Krisztina
Csapattagok: Kun Lászlóné, Hársas Oszkárné, Victor András, Bárd Edit, Valenta Ferencné, Örleyné Futó Enikő, IKSZ-es diákok (6 fő)
A tavalyi évhez hasonlóan most is az Elefántok házában voltunk érzékenyítő és szórakoztató játékainkkal, melyek közül a vizek szerepére, fontosságára való ismeretterjesztő kérdés-felelet játékunkra különös hangsúlyt fordítottunk. Népszerűek voltak ismét a gyógynövények felismerésére, használatukra vonatkozó foglalkozásunk, a tapi zacskós játék, a madarakról való tudástár fejlesztése.
A résztvevők száma kb. 900 fő volt

4.2.6. Gyereksziget
Projektgazda: Generali a biztonságért Alapítvány
Támogató/forrás biztosítója: önerő
Projekt időtartama: 2018. jún. 16.-17.
Projektvezető: Sztridáné Kurucz Krisztina
Csapattagok: Kun Lászlóné Margit, Gulya Niki, Bárd Edit és 4 közösségi szolgálatos diák
A gyerekek hajtogattak, kupakjátékot játszottak, sárkányt és újrahasznosításra nevelő társasjátékot készítettek.

4.2.7. Wienerberger családi nap
Projektgazda: Wienerberger - Tondach
Támogató/forrás biztosítója: önerő
Projekt időtartama: 2018. aug. 25
Projektvezető: Darvas Kata
Segítők: Vásárhelyi Tamás, Hársas Éva, Barta Cili, Kun Margit, Grossmann Era, Szilágyi Dani Jeti, Juhász Zoltánnakés segítője, Lázár Krisztina, Darvas Kata unokái, Ambrózy Virág és Robin, valamint Kelen Gábor
Volt kukatündér színes műanyag kukákkal, Tamás „Furfangos játéktára” , rovarszálló építés nádból, készült a dugóvilág, népszerűsítették a kémiát. A kicsik lelkesen színeztek, nyakékek, fülbevalók készültek kávékapszulákból, sok-sok kavics nyert színes külsőt. Összességében nagyon hangulatosan, jókedvű volt a rendezvény.

4.2.8. Ökoiskolai Címátadó Ünnepség

Támogató/forrás biztosítója: önerő
Projekt időtartama: 2018. okt. 13.
Projektvezető: Sztridáné Kurucz Krisztina
Segítők: Kun Lászlóné Margit, Kecskés Ferenc
A standunkhoz ellátogatók megismerkedhettek az új fejlesztésű DenziCam elnevezésű mobil applikációnkkal, játszhattak a Herman Ottó Vándortanösvény játékaival és a kupakos játékokkal. Nagy érdeklődés mutatkozott az egyesület képzései iránt is.
A rendezvényen résztvevő több mint 100 iskola képviselői mindannyian MKNE-s kiadványokkal teli ajándékcsomagot kaptak az Emberi Erőforrások Minisztériumától.

4.2.9. Művészetek Völgye - Kapolcs, Faluház - Zöld Zugoly 10.
(Lásd 4.1.1.)

4.2.10. „Gyüttment” Fesztivál – Zebegény, Gründli rét Projektgazda: Mindenegyüttmegy Egyesület
Támogató/forrás biztosítója: önerő
Projekt időtartama: 2018. július 23-26.
Projektvezető: Sztridáné Kurucz Krisztina
Segítők: Kun Lászlóné Margit, Valenta Gabi, Kecskés Ferenc
Egyesületünk a fesztivál napján volt jelen. 24-én és 26.-ám Kun Margit tartott foglalkozást. Az érdeklődők totót tölthettek kis madaras kirakóssal játszhattak. 25-én Valenta Gabi mutatott be vizes kísérleteket, Kecskés Feri a DenziCam applikációt népszerűsítette. Az első nap kivételével esős idő volt, az érdeklődők száma így is megközelítette a 400 főt.

4.2.11. „Gubacs” fesztivál - Bercel
Projektgazda: Magyar Cserkészszövetség
Támogató/forrás biztosítója: önerő
Projekt időtartama: 2018. aug. 23-26.
Projektvezető: Sztridáné Kurucz Krisztina
Segítők: Kecskésné Barna Erzsébet, Kecskés Ferenc
A fesztiválon 25-án volt jelen egyesületünk. Kiadványokat árultunk, bagolyköpetet vizsgáltunk és népszerűsítettük a DenziCam applikációt.
Az esős időjárás ellenére közel 50 érdeklődő volt.

**B) Futó (2019-re áthúzódó) projektek**
4.2.11.A IX. kerületi Önkormányzattal konzorciumi partnerként pályáztunk a „KEHOP 1.2.1. Helyi klímastratégiák kidolgozása, valamint klímatudatosságot erősítő szemléletformálás” című programra.

**4.3 Nemzetközi projektek, programok**

**A) 2018-ban megvalósított, befejeződött**

4.3.1. Ki a tanteremből nap
Projektgazda: Źródła (lengyel környezeti neveléssel foglalkozó szervezet)
Támogató: önerő
időtartam: 2018. március – 2018. június 30.
Projektvezető: Mondok Zsuzsa
Cél: Egy nemzetközi ünnepnap elterjesztése, amikor a diákok a tanáraikkal együtt otthagyják az osztálytermet, és a természetbe mennek tanulni. A szabadtéri oktatás népszerűsítése.
A neves nap alkalmából akciót hirdettünk. A legjobb szabadtéri programok megszervezőit Zöldbolt vásárlási utalvánnyal ajándékoztuk meg.

**B)** **Futó (2019-re áthúzódó) projektek**
 (Jelenleg nincs)

**4.4. Szakmai együttműködés mások nemzetközi projektjeiben, programjaiban**
A) 2018-ban megvalósított, befejeződött

4.4.1. Nemzetközi Környezeti Nevelési Konferencia (IEE 2018.), Eger
Egyesületünket Dr. Tenk András és Kecskés Ferenc képviselte „A természetvédelmi területek szerepe a környezeti nevelésben” című előadásukkal. Kecskés Ferenc bemutatta a DeziCam mobil applikációt is.

4.4.2. Forum Carpaticum konferencia
A konferencián az Education for Science & Society in the Carpatians workshop részeként Kecskés András Ferenc bemutatta a DeziCam mobilapplikációt.
.
**B)** **Futó (2019-re áthúzódó) projektek**

(Jelenleg nincs)

**5. Továbbképzések**

5.1. Általunk tartott képzések

5.1.1. Ökosodj! 2018. augusztus 23-25.
A képzés helyszíne Érsekvadkerti Petőfi Sándor Általános Iskola volt. Halácsy Ági, Neumayer Éva és Saly Erika egy izgalmas feladatra vállalkozott. A képzési tematikába beépült az iskola kert, mint környezeti nevelési színtér, ugyanis egy pályázat keretében a pedagógus közösség az iskolakertnek az oktató-nevelő munkába való bevonását tűzte ki célul.

5.1.2. Természetfürkészet a Tétényi-fennsíkon (lásd 4.1.7.)

5.1.3. Műhelyfoglalkozások a Zöld Forrás támogatásával
Zöld Forrás- „Fenntarthatóságra nevelünk!-a 25 éves Magyar Környezeti Nevelési Egyesület a Fenntartható Fejlődési Célok megvalósításáért” PTKF/605/2017 projekt keretében 2018. első felében 5 műhelyfoglalkozást tartottunk, diákoknak, tanároknak, tantestületeknek:
Szeged: ,,Öröm és bánat térkép készítése az iskola terein belül”
Kismaros, Börzsöny: ,,Otthon az erdőben”
Pécs, Baranyai csoport: ,,Környezeti nevelési módszerek a terepen és a teremben”
Budapest, Homoktövis Általános Iskola: ,,Komplex tanulásszervezés a gyakorlatban”
Győr: ,,Tavaszi praktikák a kiskertben és a konyhában, a fenntarthatóság jegyében”
(Lásd 4.1.3.)

5.1.4. Május 12-én nyolc lelkes érdeklődő részvételével Kecskés Ferenc BISEL bemutatót és kisebb oktatást tartott a Kőérberki-pataknál.

**6. Megjelenés rendezvényeken**

6.1. Gyereksziget
(Lásd 4.2.6.)

6.2. Wienerberger családi nap
(Lásd 4.2.7.)

6.3. Ökoiskola címátadó
(Lásd 4.2.8.)

6.4. Nemzetközi Környezeti Nevelési Konferencia (IEE 2018.), Eger
(Lásd 4.4.1.)

6.5. Zöld OT 2018. 04.12.-15.
(Lásd 4.2.1.)

6.6. Forum Carpaticum konferencia
(Lásd 4.4.2.)

6.7. „Gyüttment” Fesztivál – Zebegény, Gründli rét
(Lásd 4.2.10.)

6.8. „Gubacs” fesztivál – Bercel
(Lásd 4.2.11.)

6.9. Művészetek Völgye - Kapolcs, Faluház - Zöld Zugoly 10.
 (Lásd 4.1.1.)

**7. Társadalmi szerepvállalás**

7.1. Reflektáltunk a „Stop Soros” törvénytervezetre. Többek – köztük a mi egyesületünk – véleményét figyelembe véve kikerült a tervezetből a közhasznúságot a külföldről érkező támogatás arányához kötő rész.

7,2. 2018. augusztus végén megjelent az új NAT tervezet. Egyesületünk részt vett a véleményezési folyamatban. Az általunk kialakított véleményhez és tett javaslatokhoz 18 civil szervezet csatlakozott.

7.3. Az egyesület csatlakozott a Budapest Főváros Önkormányzatának „Klímastratégia és éghajlatváltozási platform létrehozása Budapesten” című, KEHOP-1.2.0- 15-2016- 00020 azonosító számú projektjének keretében felállított Budapesti Éghajlatváltozási Platformhoz.

7.4. A IX. kerületi Önkormányzattal konzorciumi partnerként pályáztunk a „KEHOP 1.2.1. Helyi klímastratégiák kidolgozása, valamint klímatudatosságot erősítő szemléletformálás” című pályázatra.

7.5. Beporzók napja
Támogattuk Vásárhelyi Tamás és Györfy Borbála felhívását.

**8. Tájékoztatás, kiadványok**

8.1. Kör hírlevél
Az Egyesület lapja, a Kör 2018-ban is négy alkalommal jelent meg: februárban, májusban, szeptemberben és novemberben. Szerkesztője Hársas Éva, korrektúrázta Marsi Mónika, tördelte Szekeres Tamás. Segíti a folyamatot Saly Erika. A szerzők igyekeztek tudósítani az egyesület életében történő eseményekről, projektekről, tervekről. A hírlevelet csak néhány tagtársunk kapja meg nyomtatott formában, postai úton. Tagjaink zöme e-mailben értesül a megjelenésről és a honlapunkon olvashatja a Kör-t. A periodika önkéntes munkából működött 2018-ban.

8.2. Módszerkosár
Módszerkosár-blogot idén is gyarapodott. Kezelésében, szerkesztésében elsősorban Gyalog Éva vett részt.

8.3. Honlap
Honlapunk tartalmát igyekeztünk aktualizálni, de ez nehézkesen működött, mivel Szekeres Tamás már csak önkéntes munkában, szabadidejében tudott segíteni. Működik az on-line könyvesbolt. Letölthető minden Kör. Munkacsoportot alakítottunk a honlap megújítására, a közgyűlés megszavazta, hogy a honlap elkészítéséhez anyagi tartalékunkból is meríthetünk forrást.

8.4. Facebook
Facebook oldalunk 2018-ban kicsit akadozva működött, így is több anyagot, hírt föltöltöttünk

8.5. Kiadványok
Új kiadványt nem adtunk ki, de a meglévők árusítása minden rendezvényen prioritás volt bevételünk növelése és a készletünk csökkentése érdekében.

**9. Kapcsolattartás hazai és nemzetközi szervezetekkel**

9.1. Hazai szervezetek

 9.1.1. Oktatáskutató és Fejlesztő Intézettel folyamatosan együttműködtünk.

9.1.2. A Magosfa Alapítvánnyal folyamatos szakmai együttműködésünk van: kiadványok kölcsönös terjesztése, képzéseken való segítségnyújtás.

9.1.3. Projektjeink keretében szakmai kapcsolatot ápolunk többek közt az MTA Ökológiai és Botanikai Kutatóintézetével, a HUMUSZ Szövetséggel, a nemzeti parkokkal, a MTM-mal, a Fővárosi Állat- és Növénykerttel, a Budapest Főváros Önkormányzatával, Újbuda Önkormányzatával, Budafok-Tétény Önkormányzatával, a IX. kerületi Önkormányzattal, a Herman Ottó Intézettel, a Magyar Madártani és Természetvédelmi Egyesülettel és a Magyar Biodiverzitás-kutató Társasággal .

9.1.4. A Budapesti Művelődési Központtal együttműködési megállapodást írtunk alá kölcsönös tájékoztatással és szakmai tevékenységekkel kapcsolatban.

9.1.5. Együttműködési megállapodást írtunk alá gazdagréti óvodákkal.

9.2. Határon túli és nemzetközi szervezetek
Ośrodek Działań Ekologicznych "Źródła" (lengyel környezeti neveléssel foglalkozó szervezet), Łódź, Lengyelország
Field Studies Council (FSC), Anglia
ANU, Németország

**10. Ösztöndíjak, Pályázatok**

Egyesületünk 2018-ban a „Ki a tanteremből” nap alkalmából hirdetett meg pályázatot. Ösztöndíjat nem osztottunk.

**11.Iroda, Adminisztráció**

2018-ban az irodai háttérmunkát Sztridáné Kurucz Krisztina (asszisztens) végezte el félállásban. Szekeres Tamás önkéntesen végezte munkáit (pl. honlap kezelése, Kör tördelése).
Az irodában a régi, már csak akadozva működő nyomtató-másoló-szkenner berendezés helyett újat vettünk.